|  |  |
| --- | --- |
| PRIMĂRIA MUNICIPIULUI DEJ |   |
| SERVICIUL DE URBANISM ŞI AMENAJAREA TERITORIULUI |  |
|  |   |
| Nr. 23451 din 25.09.2019  |  |

EXPUNERE DE MOTIVE

privind aprobarea concesionării prin licitație publică a terenului în suprafață de 8339 mp, situat în Dej, str. Crângului, nr. 23, în vederea construirii unui spațiu commercial și parcări auto

 La solicitarea înregistrată la Primăria mun. Dej cu nr. 23417/24.09.2019, prin care solicită concesionarea terenului situat în Mun. Dej, str. Crângului, nr. 23, înscris în CF Dej nr. ……… cu nr. Cad. ………, în vederea construirii unui supermagazin Lidl, propunem spre aprobare concesionarea terenului în suprafaţă de 8339 mp, situat în Dej, str.Crângului, nr. 23, în vederea construirii unui spațiu comercial și parcări auto.

Terenul situat la adresa de mai sus, înscris în CF Dej nr………în suprafaţă de 8339 mp, aparţine domeniului public al Municipiului Dej.

Investiţia ce se va realiza având destinaţia „Spaţiu comercial” se va face în conformitate cu prevederile planului urbanistic de detaliu şi a Regulamentului local de urbanism şi al avizului eliberat de Comisia Tehnică de Amenajare a Teritoriului şi Urbanism a Primăriei mun. Dej.

 Concesionarul este obligat ca în cadrul investiției ce se va realiza, să amenajeze pe parcela învecinată înscrisa în CF Dej nr. ……cu nr. Cad. …….. în suprafață de 2374 mp, o piață agroalimentară cu suprafața de 950-1000 mp, care va dispune de un nr. de 25 locuri de parcare, conform Anexei nr. 4 Piața va fi amenajată cu mobilier și dotări adecvate, agreate de concedent.

Cele două investiții vor fi finalizate concomitent.

Ca urmare, propunem concesionarea terenului, prin licitaţie publică în conformitate cu O.U. nr. 57/2019 privind Codul administrativ şi cu Legea nr. 50 din 29 iule 1991 republicată.

Preţul de pornire al licitaţiei pentru parcela în suprafaţă de **8339 mp** este de **161777 lei/an** (determinat în conformitate cu prevederile legii 50/1991 republicată art. 17 si a taxelor de concesionare pentru anul 2010 aprobate prin HCL nr. 5 din 28 ianuarie 2010, indexate cu rata inflaţiei)..

Durata concesiunii va fi de **49 de ani.**

Propunem spre aprobare concesionarea terenului în suprafaţă de 8339 mp, situat în Dej, str.Crângului, nr. 23, Studiul de oportunitate (Anexa nr. 1), constituirea comisiei de licitaţie şi a comisiei de soluţionare a contestaţiilor, Caietul de sarcini (Anexa nr. 2) şi Instrucţiunile pentru ofertanţi (Anexa nr. 3).

 PRIMAR

 ing. Morar Costan